ai4bharat/Pralekha huggingface dataset:
প্রধানমন্ত্রীরদপ্তর
আন্তর্জাতিক নারী দিবসে নারী শক্তিকে প্রধানমন্ত্রীর অভিনন্দন
নয়াদিল্লি, ০৮ মার্চ, ২০২২
প্রধানমন্ত্রী শ্রী নরেন্দ্র মোদী আন্তর্জাতিক নারী দিবসে নারী শক্তিকে অভিনন্দন জানিয়েছেন।
একগুচ্ছ ট্যুইট বার্তায় প্রধানমন্ত্রী বলেছেন, “নারী দিবসে আমি আমাদের নারী শক্তিকে এবং বিভিন্ন ক্ষেত্রে সাফল্যের জন্য তাঁদের অভিনন্দন জানাই। কেন্দ্র মহিলাদের মর্যাদা ও সুযোগের উপর গুরুত্ব দিয়ে বিভিন্ন প্রকল্পের মাধ্যমে তাঁদের ক্ষমতায়নকে অগ্রাধিকার দিয়ে যাবে”।
“অর্থনৈতিক ক্ষেত্রে অন্তর্ভুক্তি থেকে সামাজিক নিরাপত্তা, উন্নতমানের স্বাস্থ্য পরিষেবা থেকে আবাসন, শিক্ষা থেকে শিল্পোদ্যোগ – ভারতের উন্নয়ন যাত্রার সামনের সারিতে আমাদের মহিলারা যাতে থাকেন, তার জন্য নানা উদ্যোগ নেওয়া হয়েছে। আগামী দিনে এই উদ্যোগগুলিকে আরও অগ্রাধিকার দেওয়া হবে”।
“আজ সন্ধ্যা ৬টায় আমি কচ্ছ-এ একটি অনুষ্ঠানে বক্তব্য রাখবো, যেখানে আমাদের সমাজে সন্ন্যাসিনীদের ভূমিকার কথা তুলে ধরা হবে।
সংস্কৃতির বিভিন্ন দিক, কেন্দ্রের গৃহীত নানা কল্যাণমূলক পদক্ষেপ সহ আরও অনেক বিষয়ের উপর এই অনুষ্ঠানে আলোকপাত করা হবে https://t.co/ImLHzdJpEQ"
CG/CB/SB
(
যুবওক্রীড়াবিষয়কমন্ত্রক
কেন্দ্রীয় ক্রীড়া ও যুব কল্যাণ মন্ত্রী শ্রী অনুরাগ সিং ঠাকুর ১ থেকে ৩১ অক্টোবর পর্যন্ত দেশজুড়ে স্বচ্ছ ভারত অভিযানের কথা ঘোষণা করেছেন
নতুন দিল্লি, ২৬ সেপ্টেম্বর, ২০২১
সরকার একমাস ব্যাপী দেশজুড়ে স্বচ্ছ ভারত অভিযানের ডাক দিয়েছে। আগামী ১ থেকে ৩১ অক্টোবর পর্যন্ত বিশেষ করে বর্জ্য পদার্থ ও একবার ব্যবহারযোগ্য প্লাস্টিক সাফাই করে এই অভিযান চালানো হবে।
কেন্দ্রীয় ক্রীড়া ও যুব কল্যাণ মন্ত্রী অনুরাগ সিং ঠাকুর আজ এক টুইট বার্তায় জানিয়েছেন, 'ভারতের স্বাধীনতার ৭৫ বছর উপলক্ষে দেশব্যাপী আজাদী কা অমৃত মহোৎসব উদযাপন করা হচ্ছে। প্লাস্টিক মুক্ত ভারত, গান্ধীজীর স্বপ্নের ভারত এবং আমাদের প্রধানমন্ত্রী শ্রী নরেন্দ্র মোদীর স্বপ্ন অনুযায়ী আমাদের স্বচ্ছতা যেখানে সর্বাধিক অগ্রাধিকার পেয়েছে তা আমাদের সংকল্প।' সংকল্প সে সিদ্ধি- এই লক্ষ্য অর্জনে সহায়তা করার জন্য তিনি সংশ্লিষ্ট সকলকে এই অভিযানে যোগ দেওয়ার আহ্বান জানিয়েছেন।
শ্রী অনুরাগ ঠাকুর বলেন, দেশে এটা সবচেয়ে বড় স্বচ্ছতা অভিযান হবে। যেখানে সারাদেশ থেকে প্রায় ৭৫ লক্ষ টন বর্জ্য পদার্থ, ব্যবহৃত প্লাস্টিক সংগ্রহ করা হবে এবং 'বর্জ্য থেকে সম্পদ' মডেলে তা প্রক্রিয়াজাত করা হবে। এই অভিযানের লক্ষ্য, 'স্বচ্ছ ভারত: নিরাপদ ভারত'।
ব্যক্তিবিশেষ ছাড়াও বিভিন্ন সংস্থা এই অভিযানে অংশ নেওয়ার জন্য আবেদন করতে পারেন।
আবেদন করার জন্য যে ওয়েবসাইট নম্বর দেওয়া হয়েছে সেটি হচ্ছে-
https://docs.google.com/forms/d/e/1FAIpQLSfnk5KMQ_bvtk1cFe56oCya0p3semGoKY5vEOZDdptxzWAdaA/viewform
CG/ SB
(Visitor Counter : 195
উপ-রাষ্ট্রপতিরসচিবালয়
প্রাক্তন প্রধানমন্ত্রী শ্রী নরসীমা রাও-এর জন্মবার্ষিকীতে শ্রদ্ধা উপ-রাষ্ট্রপতির
নয়াদিল্লি, ২৮ জুন, ২০২০
উপ-রাষ্ট্রপতি শ্রী এম ভেঙ্কাইয়া নাইডু প্রাক্তন প্রধানমন্ত্রী শ্রী পি ভি নরসীমা রাও-কে তাঁর জন্মবার্ষিকীতে বিনম্র শ্রদ্ধা জানিয়েছেন। ইতিপূর্বে ভারতীয় অর্থ ব্যবস্থা পতনের মুখে পড়লে, তেমন এক জটিল পরিস্থিতিতে অর্থনৈতিক সংস্কারমূলক উদ্যোগ গ্রহণের পেছনে তিনি যে ভূমিকা পালন করেছিলেন, সেকথা উপ-রাষ্ট্রপতি কৃতজ্ঞতার সঙ্গে স্মরণ করেন।
এক ফেসবুক বার্তায় শ্রী নাইডু অর্থ ব্যবস্থার উদারীকরণে শ্রী রাও-এর বিভিন্ন পদক্ষেপের কথা উল্লেখ করেন। এ প্রসঙ্গে শ্রী নাইডু স্মরণ করেন, “শ্রী রাও চেয়েছিলেন, লাইসেন্স রাজ ব্যবস্থায় অলিখিতভাবে আরোপিত নিষেধাজ্ঞাগুলি ভেঙে ফেলতে, লালফিতের ফাঁস কমাতে এবং ভারতীয় শিল্প সংস্থাগুলিকে আরও প্রতিযোগিতামুখী করে তুলতে”। বাণিজ্যে উদারীকরণের ভিত্তি স্থাপনের পাশাপাশি, বিশ্ব অর্থ ব্যবস্থা, বিশেষ করে পূর্ব এশীয় অর্থ ব্যবস্থার সঙ্গে ভারতীয় অর্থনীতির পুর্নসংযুক্তকরণের জন্য প্রাক্তন প্রধানমন্ত্রীর উদ্যোগের কথা উল্লেখ করে উপ-রাষ্ট্রপতি বলেন, “শ্রী রাও-এর এই উদ্যোগগুলি ছিল বিগত সরকারগুলির অভ্যন্তরীণ ব্যবস্থাকে সুদৃঢ় করার মতাদর্শের পরিবর্তে এক নতুন গতিপথের পরিকল্পনা প্রণয়ন করা, যাতে বিশ্বব্যাপি সুসংহত উন্নয়নের নতুন যাত্রাপথে সামিল হওয়া যায়”।
শ্রী নাইডু আরও বলেন, তিনি ছিলেন একজন সংস্কারক এবং বিশ্বের কোথায় কি ঘটছে, তা থেকে ভারত শিক্ষা নিক – এটা তিনি আন্তরিকভাবে চেয়েছিলেন। শ্রী রাও চেয়েছিলেন, জটিল অবস্থাকে সুযোগে পরিণত করতে। উপ-রাষ্ট্রপতি আরও বলেন, তৎকালীন বছরগুলিতে ভারতের জিডিপি-র বিকাশ হার বজায় রাখার ক্ষেত্রে শ্রী রাও এর উদ্যোগ প্রশংসার যোগ্য। সাম্প্রতিক অতীতে দ্রুত বিকাশশীল অর্থনীতি হিসাবে ভারতের উত্থানের পেছেনেও তাঁর অবদান অনস্বীকার্য।
সংস্কারমূলক পদক্ষেপগুলি চালিয়ে যাওয়ার প্রয়োজনীয়তার ব্যাপারে সে সময় দেশে ধীরে ধীরে সবপক্ষের মধ্যে যে সহমতের বাতাবরণ গড়ে উঠেছিল, সে প্রসঙ্গে শ্রী নাইডু বলেন, প্রাক্তন প্রধানমন্ত্রী শ্রী অটল বিহারী বাজপেয়ী সংস্কারের গতিকে ত্বরান্বিত করেছিলেন। অন্যদিকে, বর্তমান প্রধানমন্ত্রী শ্রী নরেন্দ্র মোদী এই সংস্কারমূলক উদ্যোগগুলিকে আরও এগিয়ে নিয়ে চলেছেন।
জাতীয় স্তরে পারমাণবিক নিরাপত্তার এক মজবুত ভিত্তি গঠনের পেছনে শ্রী রাও-এর যে অবদান নিহিত রয়েছে, সে প্রসঙ্গে উপ-রাষ্ট্রপতি বলেন, বৈদেশিক নীতির ক্ষেত্রে তাঁর সাহসী পদক্ষেপের মধ্যে একটি ছিল ইজরায়েলের সঙ্গে কূটনৈতিক সম্পর্ক স্থাপন সহ ভারত ও মার্কিন যুক্তরাষ্ট্রের মধ্যে বহু দশকের পুরনো হিমশীতল সম্পর্কে পুনরায় উষ্ণতার সঞ্চার করে দু’দেশকে একত্রিত করা।
প্রাক্তন প্রধানমন্ত্রী শ্রী রাও যথেষ্ট দৃঢ়তার সঙ্গে পাঞ্জাব ও কাশ্মীরে বিচ্ছিন্নতাবাদী আন্দোলনগুলিকে নিয়ন্ত্রণে আনতে সক্ষম হয়েছিলেন বলেও শ্রী নাইডু অভিমত প্রকাশ করেন।
উপ-রাষ্ট্রপতি বলেন, শ্রী রাও-এর প্রধানমন্ত্রী হিসাবে মেয়াদকালে ‘পূবে তাকাও’ নীতির সূচনা হয়েছিল এবং স্থানীয় স্বশাসিত সংস্থাগুলির ক্ষমতায়নে সংবিধানের ৭৩ ও ৭৪তম সংশোধন এক মাইলফলক হিসাবে আজও প্রাসঙ্গিক হয়ে রয়েছে।
(CG/BD/SB
প্রতিরক্ষামন্ত্রক
প্রতিরক্ষা মন্ত্রী শ্রী রাজনাথ সিং মাস ব্যাপি এনসিসি-র সাংবিধানিক দিবস যুব ক্লাব প্রচার কর্মসূচির উদ্বোধন করেছেন ; সাংবিধানিক অধিকার ও কর্তব্যের ওপর সচেতনতা গড়ে তুলতে যুব সম্প্রদায়কে তিনি পরামর্শ দিয়েছেন
নয়াদিল্লী, ১৮ নভেম্বর, ২০২০
প্রতিরক্ষা মন্ত্রী শ্রী রাজনাথ সিং মাস ব্যাপি এনসিসি-র সাংবিধানিক দিবস যুব ক্লাব প্রচার কর্মসূচির নতুন দিল্লী থেকে ভিডিও কনফারেন্সের মাধ্যমে উদ্বোধন করেছেন। দেশের মানুষের মধ্যে ভারতীয় সংবিধানের বিষয়ে সচেতনতা গড়ে তুলতে যুব সম্প্রদায়কে উদ্বুদ্ধ করাই এই কর্মসূচির উদ্দেশ্য। উদ্বোধনী ভাষণে প্রতিরক্ষা মন্ত্রী বলেছেন, দেশের যুব সম্প্রদায়কে সংবিধানের মূল ভাবনা বুঝতে হবে এবং এর আদর্শগুলি বাস্তবায়িত করার জন্য কাজ করতে হবে। দীর্ঘ আলাপ-আলোচনার পর আমাদের সংবিধান তৈরি করা হয়েছে। সংবিধানের প্রস্তাবনায় ‘আমরা’ কথাটি লেখা আছে। অর্থাৎ আমাদের দেশ এবং দেশের গণতান্ত্রিক ব্যবস্থাকে সকলের মিলে এগিয়ে নিয়ে যেতে হবে। তিনি বলেছেন, সংবিধানের অধিকার সম্পর্কে জনসাধারণকে সচেতন করতে হবে, একই সময় তাদের কর্তব্যগুলিও মনে করিয়ে দিতে হবে। কারণ অধিকার ও কর্তব্য পরস্পরের সঙ্গে সংপৃক্ত। শ্রী সিং বলেছেন এই প্রচার কর্মসূচির মাধ্যমে মানুষকে জানাতে হবে কর্তব্য পালন না করলে নাগরিকরা তাদের অধিকার উপভোগ করতে পারবেন না এবং এই কর্মসূচির মধ্য দিয়ে শৃঙ্খলাবোধ, বৈচিত্র্যের মধ্যে ঐক্য, স্বাধীনতা, সাম্য, সার্বভৌমত্ব ও সামাজিক ঐক্যবোধের আদর্শ মানুষের জীবনে সঞ্চারিত করতে হবে। শ্রী সিং আরও বলেছেন, মহাত্মা গান্ধী, স্বামী বিবেকানন্দ, ডঃ বি আর আম্বেদকর এবং পন্ডিত দীনদয়াল উপাধ্যায়ের মতো মহান নেতাদের কাছ থেকে অনুপ্রাণিত হয়ে আমাদের সংবিধানের আদর্শগুলি মেনে চলতে হবে।
কেন্দ্রীয় যুব বিষয়ক ও ক্রীড়া প্রতিমন্ত্রী  শ্রী কিরেন রিজিজু-ও এই অনুষ্ঠানে ভাষণ দিয়েছেন। মাস ব্যাপি এই প্রচার কর্মসূচিতে জাতীয় সমর শিক্ষার্থী বাহিনী , ন্যাশনাল সার্ভিস স্কিম ও নেহেরু যুব কেন্দ্র সংস্থানের মতো যুব সংগঠনগুলি প্রচার চালাবে। ভারত স্কাউট অ্যান্ড গাইডস, হিন্দুস্থান স্কাউট অ্যান্ড গাইডস অ্যাসোসিয়েশন এবং রেড ক্রস-ও এই কর্মসূচিতে সামিল হবে। আগামী ১৩ই ডিসেম্বর পর্যন্ত এই সচেতনতা কর্মসূচি চলবে। ২২-২৪শে নভেম্বর দেশ জুড়ে স্বেচ্ছায় রক্তদান শিবিরের আয়োজন করা হয়েছে। বিচার মন্ত্রকের # Its My Duty ও এনসিসি-র # MeraKartavya ট্যুইটার হান্ডেল, সোশ্যাল মিডিয়া, ইমেল, মেসেজ ও ব্যানারের মাধ্যমে এই প্রচার কর্মসূচি চলবে। এর মধ্যে প্রকৃতির প্রতি নাগরিকদের দায়বদ্ধতার বিষয়ে সচেতনতা ও বাড়ি এবং আশেপাশের অঞ্চলে সপ্তাহব্যাপি পরিচ্ছন্নতা কর্মসূচীও রয়েছে। এই অনুষ্ঠানে উচ্চপদস্থ আধিকারিকরা অংশগ্রহণ করেছেন।
পরমাণুশক্তিদপ্তর
নতুন আনবিক শক্তি কেন্দ্র
নয়াদিল্লি, ০৩ জুলাই, ২০১৯
বিগত তিন বছর এবং চলতি বছরে, কেন্দ্রীয় সরকার সবমিলিয়ে ১২টি নতুন আনবিক শক্তি কেন্দ্র গঠনের জন্য প্রশাসনিক অনুমোদন ও অর্থ বরাদ্দ করেছে। রাশিয়ার সঙ্গে সহযোগিতার মাধ্যমে ১০টি ৭০০ মেগাওয়াটের প্রেসারাইসড হেভি ওয়াটার রিঅ্যাক্টর এবং ২টি লাইট ওয়াটার রিঅ্যাক্টর স্থাপন করা হবে। এর ফলে, দেশের আনবিক শক্তির ক্ষমতা বৃদ্ধি পাবে।
বর্তমানে আনবিক শক্তি দপ্তরের অধীনস্থ ২টি রাষ্ট্রায়ত্ত সংস্থা, নিউক্লিয়ার পাওয়ার কর্পোরেশন  এবং ভারতীয় নভিকিয়া বিদ্যুৎ নিগম লিমিটেড  দেশে আনবিক শক্তি উৎপাদনের কাজে যুক্ত রয়েছে। সরকার আনবিক শক্তি আইনের সংশোধনও এনেছে, যাতে রাষ্ট্রায়ত্ত সংস্থাগুলি যৌথ উদ্যোগের মাধ্যমে আনবিক শক্তি কর্মসূচিগুলি চালু করতে পারে।
তবে বর্তমানে আনবিক শক্তি উৎপাদনের ক্ষেত্রে বেসরকারি সংস্থাকে কাজে অনুমতি দেওয়ার কোনও প্রস্তাব নেই। বেসরকারি সংস্থা এই ক্ষেত্রে কেবল আনবিক শক্তি কেন্দ্রের বিভিন্ন সরঞ্জাম, যন্ত্রপাতি, দ্রব্যসামগ্রী ও পরিষেবা সরবরাহের কাজে অংশ নিতে পারে।
আজ লোকসভায় এক প্রশ্নের লিখিত জবাবে এই তথ্য জানান উত্তর-পূর্বাঞ্চল উন্নয়ন , প্রধানমন্ত্রীর দপ্তর, কর্মী, গণঅভিযোগ ও পেনশন, আনবিক শক্তি এবং মহাকাশ প্রতিমন্ত্রী ডঃ জিতেন্দ্র সিং।
CG/SC/SB
(Visitor Counter : 91
স্বাস্থ্যওপরিবারকল্যাণমন্ত্রক
কোভিড-১৯ এর বিষয়ে সর্বশেষ তথ্য
নতুনদিল্লি, ১১ই জানুয়ারি, ২০২২
দেশজুড়ে টিকাকরণ অভিযানে এ পর্যন্ত ১৫২ কোটি ৮৯লক্ষ টিকা দেওয়া হয়েছে।
ভারতে চিকিৎসাধীন সংক্রমিতের সংখ্যা বর্তমানে ৮ লক্ষ ২১হাজার ৪শো ৪৬জন।
মোট সংক্রমিতের ২.২৯% এখন চিকিৎসাধীন ।
বর্তমানে কোভিড মুক্ত হওয়ার হার ৯৬.৩৬%।
গত চব্বিশ ঘন্টায় আরোগ্য লাভ করেছেন ৬৯হাজার ৯৫৯ জন।
সারা দেশে এ পর্যন্ত মোট সুস্থ হয়েছেন ৩ কোটি ৪৫ লক্ষ ৭০হাজার ১৩১ জন।
গত ২৪ ঘন্টায় নতুন করে সংক্রমিত হয়েছেন ১,৬৮,০৬৩ জন ।
দৈনিক সংক্রমিতের হার ১০.৬৪%।
সাপ্তাহিক সংক্রমিতের হার ৮.৮৫%।
মোট নমুনা পরীক্ষা হয়েছে ৬৯কোটি ৩১লক্ষ।
দেশজুড়ে ৪৪৬১ জনের শরীরে ওমিক্রন ধরা পড়েছিল। এর মধ্যে ১৭১১ জন সংক্রমিত ব্যক্তি সুস্থ হয়ে গেছেন। পশ্চিমবঙ্গে ২৭ জনের শরীরে ওমিক্রন ধরা পড়েছিল। তবে ১০ জন সংক্রমিত ব্যক্তি সুস্থ হয়ে গেছেন। আসামে ওমিক্রণে আক্রান্ত ৯ জনই সুস্থ হয়ে গেছেন। অবে আন্দামান-নিকোবরে আক্রান্ত ৩ জন এখনো চিকিৎসাধীন।
CG/CB/ NS
(Visitor Counter : 129
প্রতিরক্ষামন্ত্রক
ভারতীয় বিমানবাহিনীর পক্ষ থেকে বিশ্বের বিভিন্ন দেশের বায়ুসেনা প্রধানদের সম্মেলন অনুষ্ঠিত
নয়াদিল্লি, ৫ ফেব্রুয়ারি, ২০২১
এরো-ইন্ডিয়া, ২০২১ কর্মসূচির পাশাপাশি ভারতীয় বিমানবাহিনীর পক্ষ থেকে বিশ্বের বিভিন্ন দেশের বায়ুসেনা প্রধানদের নিয়ে গত ৩ ও ৪ তারিখ এক সম্মেলন আয়োজিত হয়। সম্মেলনের মূল বিষয় ছিল নিরাপত্তা ও স্থিতিশীলতার ক্ষেত্রে মহাকাশ শক্তির প্রয়োগ। ভারতের প্রতিরক্ষা মন্ত্রী শ্রী রাজনাথ সিং গত বুধবার  এই সম্মেলন উদ্বোধন করেন। এই উপলক্ষে প্রতিরক্ষা মন্ত্রী বলেন, বিশ্বের বিভিন্ন দেশের বায়ুসেনা প্রধানদের নিয়ে আয়োজিত এই সম্মেলন এরো-ইন্ডিয়া কর্মসূচির গুরুত্বপূর্ণ অঙ্গ হয়ে উঠেছে। এই সম্মেলনে মহাকাশ শক্তি এবং সে সংক্রান্ত প্রযুক্তির ওপর প্রাথমিক অগ্রাধিকার দেওয়া হয়েছে। সম্মেলনের উদ্বোধনী অনুষ্ঠানে ভারতের সেনা প্রধান জেনারেল বিপিন রাওয়াত উপস্থিত ছিলেন।
সম্মেলনে অতিথিদের স্বাগত জানিয়ে বায়ুসেনা প্রধান এয়ার চিফ মার্শাল আর কে এস ভাদৌরিয়া এই সম্মেলনের গুরুত্বের কথা উল্লেখ করে বলেন, বিভিন্ন দেশের বিমানবাহিনীগুলির মধ্যে বহুপাক্ষিক সহযোগিতার লক্ষ্যে পারস্পরিক ধ্যান-ধারণা বিনিময়ের ক্ষেত্রে এটি এক উপযুক্ত মঞ্চ হয়ে উঠেছে। এই অঞ্চলে শান্তি, স্থিতিশীলতা ও নিরাপত্তা সুনিশ্চিত করার ক্ষেত্রে বিমানবাহিনীর সক্ষমতা গুরুত্বপূর্ণ ভূমিকা নিতে পারে।
কোভিড-১৯ মহামারীর কারণে বিভিন্ন নিষেধাজ্ঞার দরুণ এবার এই সম্মেলন ভার্চ্যুয়াল পদ্ধতিতে আয়োজিত হয়েছে। বিশ্বের প্রায় ৫০টি দেশের প্রতিনিধিরা সম্মেলনে অংশ নিয়েছেন। ২৮টি দেশের বায়ুসেনা প্রধান বা কম্যান্ডাররাও সম্মেলনে যোগ দেন। এই দেশগুলির মধ্যে রয়েছে আমেরিকা, ইউরোপ ও মধ্যপ্রাচ্যের বিভিন্ন দেশ। এছাড়াও, পশ্চিম এশিয়া, মধ্য এশিয়া, দক্ষিণ-পূর্ব এশিয়া, আফ্রিকা, ভারত মহাসাগরীয় অঞ্চল এবং ইন্দো-প্রশান্ত মহাসাগরীয় অঞ্চলের বহু দেশ এই সম্মেলনে যোগ দেয়।
ভারতের বায়ুসেনা প্রধান অংশগ্রহণকারী সমস্ত দেশের প্রতিনিধিদের ধন্যবাদ জানিয়ে বলেন, এই সম্মেলন বিমানবাহিনীগুলির মধ্যে পারস্পরিক বোঝাপড়া ও সহযোগিতা বাড়ানোর পাশাপাশি বহুপাক্ষিক স্তরে সক্ষমতা যাচাইয়ের ক্ষেত্রেও সুদূরপ্রসারী হয়ে উঠবে।
স্বরাষ্ট্র মন্ত্রক
সুভাষ চন্দ্র বসু আপদা প্রবন্ধন পুরস্কার, ২০২২
নয়াদিল্লি, ২৩ জানুয়ারি, ২০২২
কেন্দ্র বিপর্যয় ব্যবস্থাপনায় ব্যক্তি-বিশেষ এবং প্রাতিষ্ঠানিকভাবে নিঃস্বার্থ সেবা ও অমূল্য অবদানকে স্বীকৃতি দিতে প্রতি বছর সুভাষ চন্দ্র বসুর নামে আপদা প্রবন্ধন পুরস্কার প্রদানের সিদ্ধান্ত নিয়েছে। নেতাজী সুভাষ চন্দ্রের জন্মদিন ২৩শে জানুয়ারি পুরস্কার-প্রাপকদের নাম ঘোষণা করা হয়। প্রতিষ্ঠানগুলিকে নগদ ৫১ লক্ষ টাকা পুরস্কার এবং শংসাপত্র আর ব্যক্তি-বিশেষকে নগদ ৫ লক্ষ টাকা পুরস্কার এবং একটি শংসাপত্র দেওয়া হবে।
এ বছরের পুরস্কারের জন্য ২০২১ – এর পয়লা জুলাই থেকে মনোনয়ন জমা নেওয়া শুরু হয়। ২০২২ সালের পুরস্কারের জন্য বিস্তারিত তথ্য মুদ্রণ, বৈদ্যুতিন ও সামাজিক মাধ্যমে প্রকাশ করা হয়। এরপর, বিভিন্ন প্রতিষ্ঠান ও ব্যক্তি-বিশেষের কাছ থেকে মোট ২৪৩টি বৈধ মনোনয়নপত্র জমা পড়ে।
এ বছর প্রতিষ্ঠান হিসাবে গুজরাট ইন্সটিটিউট অফ ডিজাস্টার ম্যানেজমেন্ট এবং ব্যক্তি-বিশেষ হিসাবে অধ্যাপক বিনোদ শর্মাকে নির্বাচন করা হয়েছে।
বিপর্যয় ব্যবস্থাপনায় উল্লেখযোগ্য অবদান রাখায় সুভাষ চন্দ্র বসু আপদা প্রবন্ধন পুরস্কার-প্রাপকদের বিষয়ে বিস্তারিত তথ্য :
১) গুজরাট ইন্সটিটিউট অফ ডিজাস্টার ম্যানেজমেন্ট ২০১২ সালে প্রতিষ্ঠিত হয়। বিপর্যয়ের সময় ঝুঁকি কমানোই এই প্রতিষ্ঠানের মূল কাজ। ইতিমধ্যেই ১২ হাজারেরও বেশি পেশাদারকে সংস্থাটি প্রশিক্ষণ দিয়েছে। এর ফলে, বিভিন্ন ঝুঁকিপূর্ণ কাজে দক্ষ মানবসম্পদ সৃষ্টি হয়েছে। গুজরাট ইন্সটিটিউট অফ ডিজাস্টার ম্যানেজমেন্ট সহজে ব্যবহারযোগ্য অগ্নি সুরক্ষা সংক্রান্ত একটি পোর্টাল ও কোভিড-১৯ লক্ষণযুক্ত মানুষের উপর নজরদারি চালাতে একটি অ্যাপ তৈরি করেছে।
২) অধ্যাপক বিনোদ শর্মা ইন্ডিয়ান ইন্সটিটিউট অফ পাবলিক অ্যাডমিনিস্ট্রেশনের সিনিয়র প্রফেসার। তিনি সিকিম স্টেট ডিজাস্টার ম্যানেজমেন্ট অথরিটির ভাইস চেয়ারম্যানও। ন্যাশনাল ইন্সটিটিউট অফ ডিজাস্টার ম্যানেজেমেন্ট যা আগে ন্যাশনাল সেন্টার অফ ডিজাস্টার ম্যানেজমেন্ট হিসাবে পরিচিত ছিল౼ সেই সংস্থার প্রতিষ্ঠাতা সমন্বায়কের দায়িত্ব তিনি পালন করেছেন। বিপর্যয় ঝুঁকি কমানোর জন্য তাঁর গুরুত্বপূর্ণ কাজের স্বীকৃতি-স্বরূপ তাঁকে এই সম্মানে ভূষিত করা হবে। তিনি লালবাহাদুর শাস্ত্রী ন্যাশনাল অ্যাকাডেমি অফ অ্যাডমিনিস্ট্রেশনের রিসোর্স পার্সন। সিকিমের বিপর্যয় ব্যবস্থাপনা কর্তৃপক্ষের ভাইস চেয়ারম্যান হিসাবে অধ্যাপক শর্মা জলবায়ু পরিবর্তন এবং বিপর্যয় সংক্রান্ত ঝুঁকি কমানোর জন্য প্রয়োজনীয় উদ্যোগের মেলবন্ধন ঘটিয়েছেন। পঞ্চায়েত স্তর থেকে বিপর্যয় মোকাবিলার জন্য বিভিন্ন পরিকল্পনা বাস্তবায়নের ক্ষেত্রে তাঁর গুরুত্বপূর্ণ অবদান রয়েছে।
প্রধানমন্ত্রী শ্রী নরেন্দ্র মোদী প্রথম বারের মত এই দেবেন। ২০১৯, ২০২০, ২০২১ এবং ২০২২ সালের পুরস্কার আজ দেওয়া হবে।
CG/CB/SB
(Visitor Counter : 248
স্বাস্থ্যওপরিবারকল্যাণমন্ত্রক
কেন্দ্রীয় স্বাস্থ্যমন্ত্রকের ‘ই সঞ্জীবনী’ টেলিমেডিসিন পরিষেবার মাধ্যমে ৩ লক্ষ টেলি পরামর্শ প্রদান করে রেকর্ড সৃষ্টি
নতুন দিল্লি, ০৮ সেপ্টেম্বর, ২০২০
কেন্দ্রীয় স্বাস্থ্যমন্ত্রকের ‘ই সঞ্জীবনী’ টেলিমেডিসিন পরিষেবার মাধ্যমে ৩ লক্ষ টেলি পরামর্শ প্রদান করে রেকর্ড সৃষ্টি করেছে।
কেন্দ্রীয় স্বাস্থ্য ও পরিবার কল্যাণ মন্ত্রী ডাঃ হর্ষবর্ধন গত ৯ই আগস্ট এই প্ল্যাটর্ফমের মাধ্যমে দেড় লক্ষ টেলি পরামর্শ প্রদানের জন্য বৈঠকে বসেন। তার পরে ১ মাসের মধ্যে প্রায় দ্বিগুণ পরামর্শ প্রদান করা হয়েছে এই প্ল্যাটফর্মের মাধ্যমে। এর মধ্যে গত ২০ দিনে প্রায় এক লক্ষ টেলি পরামর্শ প্রদান করা হয়েছে। ২৩শে জুলাই এই প্ল্যাটফর্মে ১ লক্ষ টেলি পরামর্শ প্রদান করা হয়। তার ২৬ দিনের মধ্যে অর্থাৎ ১৮ই আগস্টে আরও ১ লক্ষ টেলি পরামর্শ প্রদান করা হয়।
শারিরীক দূরত্ব বজায় রেখে টেলি মেডিসিন পরিষেবা চিকিৎসক এবং রোগীদের মধ্যে এক সেতুবন্ধন রচনা করেছে। জটিল পরিস্থিতিতে এই পরিষেবা স্বাস্থ্য ক্ষেত্রে এক নতুন গিদন্তের সূচনা করেছে।
ই-সঞ্জীবনী প্ল্যাটফর্মের মাধ্যমে দুই ধরণের টেলি মেডিসিন পরিষেবা দেওয়া হয়ে থাকে। "চিকিৎসক থেকে চিকিৎসক" এবং "রোগী থেকে চিকিৎসক" এই দুই ধরণের টেলি পরামর্শ রয়েছে এখানে। ২০২২ সালের ডিসেম্বরের মধ্যে ‘হাব অ্যান্ড স্পোক’ মডেল অনুসারে প্রায় দেড় লক্ষ স্বাস্থ্য ও সুস্থতা কেন্দ্রে টেলি পরামর্শের সুবিধা চালু করার লক্ষ্য নেওয়া হয়েছে। রাজ্যগুলির সুনির্দিষ্ট মেডিকেল কলেজ এবং জেলা হাসপাতালে এই পরিষেবা চালুরও উদ্যোগ নেওয়া হয়েছে।
স্বাস্থ্যমন্ত্রক কোভিড-১৯ পরিস্থিতির দিকে নজর রেখে ‘ই সঞ্জীবনী ওপিডি’ ব্যবস্থাপনায় গত ১৩ এপ্রিল "রোগী থেকে চিকিৎসক" টেলি মেডিসিন পরিষেবার দ্বিতীয় দফায় টেলি পরামর্শের সুযোগ সুবিধা চালু করেছিল । এখনও পর্যন্ত ২৩টি রাজ্যে ই-সঞ্জীবনী ব্যবস্থানা বাস্তবায়িত হয়েছে। অন্যান্য রাজ্যগুলিতে এই ব্যবস্থাপনা দ্রুত কার্যকর করতে বলা হয়েছে। তামিলনাড়ুতেই ই-সঞ্জীবনী ওপিডি অ্যাপের মাধ্যমে ৯৭,২০৪ জন এই সুবিধা পেয়েছেন। উত্তরপ্রদেশে ৬৫,১৭৩ জন এই পরিষেবার সুযোগ পেয়েছেন। রাজ্য ও কেন্দ্রশাসিত অঞ্চলগুলিতে প্রতিদিন সঞ্জীবনী প্ল্যাটফর্মের সুযোগ-সুবিধা গ্রহণের চাহিদার কথা মাথায় রেখে লেডি হার্ডিঞ্জ মেডিকেল কলেজ ও সহযোগী হাসপাতাল, বিবিনগর এইমস, ঋষিকেশ এইমসে ই-সঞ্জীবনী ওপিডি পরিষেবা যুক্ত করা হয়েছে। গত ২৬শে আগস্ট থেকে দিল্লিতে ভারত সরকারের কেন্দ্রীয় সরকারী স্বাস্থ্য প্রকল্প -এর আওতায় ই-সঞ্জীবনী ওপিডি সুযোগ-সুবিধা প্রদান করা হচ্ছে। সিজিএইচএস-এর আওতায় ই-সঞ্জীবনী ওপিডি-র মাধ্যমে কান-নাক-গলা,চোখ, মেডিসিন এবংঅর্থপেডিক ইত্যাদি ক্ষেত্রে সুযোগ-সুবিধা প্রদান করা হচ্ছে।
(CG/SS/SKD
মানবসম্পদবিকাশমন্ত্রক
স্টার্স প্রকল্পগুলিতে অর্থ সহায়তার জন্য অর্থনৈতিক বিষয়ক দপ্তর ও বিশ্ব ব্যাঙ্কের মধ্যে চুক্তি স্বাক্ষরিত
নয়াদিল্লি, ২৯ জানুয়ারি, ২০২১
কেন্দ্রীয় শিক্ষা মন্ত্রকের শিক্ষণ – অধ্যয়ন এবং রাজ্যগুলির শিক্ষা ক্ষেত্রে সার্বিক ফলাফল ব্যবস্থাকে আরও সুদৃঢ় করার জন্য কেন্দ্রীয় অর্থনৈতিক বিষয়ক দপ্তর এবং বিশ্ব ব্যাঙ্কের মধ্যে চুক্তি স্বাক্ষরিত হয়েছে। শিক্ষা মন্ত্রকের স্টার্স নামের এই প্রকল্পগুলি রূপায়ণে মোট খরচ ধরা হয়েছে ৫ হাজার ৭১৮ কোটি টাকা। বিশ্ব ব্যাঙ্কের কাছ থেকে এই প্রকল্প রূপায়ণে আর্থিক সহায়তা পাওয়া যাবে ৩ হাজার ৭০০ কোটি টাকা। বাকি অর্থ প্রকল্পে অংশগ্রহণকারী রাজ্যগুলি ৫ বছর মেয়াদে পূরণ করবে।
কেন্দ্রীয় শিক্ষা মন্ত্রকের বিদ্যালয় শিক্ষা ও স্বাক্ষরতা দপ্তরের অধীনে কেন্দ্রীয় সহায়তাপুষ্ট প্রকল্প হিসাবে স্টার্স প্রকল্প রূপায়িত হবে। উল্লেখ করা যেতে পারে, গত ১৪ অক্টোবর মন্ত্রিসভার বৈঠকে এই প্রকল্প অনুমোদিত হয়। যে ৬টি রাজ্যে এই কর্মসূচি রূপায়ণ করা হবে, সেগুলি হ’ল – হিমাচল প্রদেশ, রাজস্থান, মহারাষ্ট্র, মধ্যপ্রদেশ, কেরল এবং ওডিশা। এই রাজ্যগুলিকে শিক্ষা ব্যবস্থার মানোন্নয়নে একাধিক সাহায্য দেওয়া হবে।
দেশে সুনির্দিষ্ট রাজ্যগুলিতে উপযুক্ত কর্মপরিকল্পনা গ্রহণের মাধ্যমে বিদ্যালয় শিক্ষা ব্যবস্থায় মানোন্নয়ন, নজরদারি ও মূল্যায়নের জন্য এই কর্মসূচি গ্রহণ করা হয়েছে। সমগ্র শিক্ষা ব্যবস্থার আওতায় বর্তমান কাঠামোয় পরিবর্তন আনতে স্টার্স কর্মসূচি গুরুত্বপূর্ণ ভূমিকা পালন করবে। জাতীয় স্তরে এই কর্মসূচি রূপায়ণের দায়িত্ব পালন করবে কেন্দ্রীয় শিক্ষা মন্ত্রক। রাজ্যস্তরে প্রকল্পগুলি রূপায়ণের দায়িত্ব রাজ্য রূপায়ণ সমিতির। জাতীয় শিক্ষা নীতির বিভিন্ন প্রস্তাব রূপায়ণের ক্ষেত্রে স্টার্স কর্মসূচি গুরুত্বপূর্ণ মাধ্যম হয়ে উঠবে।
অর্থমন্ত্রক
কেন্দ্রীয় সরকার কোভিড-১৯ টিকাদানের জন্য খরচের কোনো ব্যবস্থা করেনি এই তথ্যটি সম্পূর্ণ ভুল : অর্থমন্ত্রক
নতুন দিল্লি, ১০ মে, ২০২১
“মোদী সরকারের টিকা তহবিলের বাস্তবতা : রাজ্যগুলির জন্য ৩৫ হাজার কোটি টাকা, কেন্দ্রের পক্ষে শূন্য” শীর্ষক এই শিরোনামে ‘দ্য প্রিন্ট’-এর সংবাদমাধ্যমে একটি প্রতিবেদন প্রকাশিত হয়েছে।
কেন্দ্রীয় সরকার কোভিড-১৯ টিকাদানের খরচের জন্য কোনো ব্যবস্থা করেনি এই তথ্যটি সম্পূর্ণ ভুল।
‘রাজ্যগুলিকে হস্তান্তর’ এই শিরোনামে অনুদানের ৪০ নম্বরের আওতায় ৩৫ হাজার কোটি টাকা দেখানো হয়েছে। প্রকৃত পক্ষে এই অর্থের মাধ্যমেই কেন্দ্র টিকা সংগ্রহ করেছে এবং রাজ্যগুলিকে তা প্রদান করা হচ্ছে। এই অনুদানের জন্য বেশ কয়েকটি প্রশাসনিক সুবিধা রয়েছে। প্রথম, যেহেতু টিকাকরণের ব্যয় স্বাস্থ্য মন্ত্রকের কেন্দ্রীয় পৃষ্ঠপোষকতায় পরিচালিত প্রকল্পগুলির বাইরের খরচ হিসেবে ধরা হয়, তাই এই তহবিলের ওপর সহজেই নজরদারি ও পরিচালনা নিশ্চিত করা যায়। এছাড়াও অন্যান্য ক্ষেত্রে প্রযোজ্য ত্রৈমাসিক ব্যয় নিয়ন্ত্রণ বিধিনিষেধ থেকেও এই অনুদানকে ছাড় দেওয়া হয়েছে। তাই এটি নিশ্চিত যে টিকাদান কর্মসূচিতে কোনো বাধা নেই। টিকা দেওয়ার জন্য অর্থ সরবরাহ করা হয় স্বাস্থ্য মন্ত্রকের মাধ্যমে। রাজ্যগুলিকে প্রদত্ত টিকাগুলি অনুদান হিসেবে দেওয়া হয় এবং রাজ্য সরকার এগুলির ওপর তদারকি করে থাকে।
সুতরাং, প্রতিবেদনে যেমন উল্লেখ করা হয়েছে, টিকা দেওয়ার জন্য অর্থের যোগানের ক্ষেত্রে “বাজেটের শ্রেণীবিন্যাস গুরুত্বপূর্ণ নয়” - তা মোটেই ঠিক নয়। ‘রাজ্যগুলিকে হস্তান্তর’ এই শীর্ষক শিরোনাম থেকে কোনোভাবেই বোঝা যায় না, যে কেন্দ্রীয় সরকার টিকাকরণের ক্ষেত্রে কোনো অর্থ ব্যয় করবে না।
CG/SS/SKD
(Visitor Counter : 132
প্রধানমন্ত্রীরদপ্তর
শ্রী অম্বরীশের প্রয়াণে প্রধানমন্ত্রীর শোকবার্তা
নয়াদিল্লি, ২৫ নভেম্বর, ২০১৮
প্রধানমন্ত্রী শ্রী নরেন্দ্র মোদী শ্রী অম্বরীশের প্রয়াণে শোক প্রকাশ করেছেন।
প্রধানমন্ত্রী বলেন, “শ্রী অম্বরীশ অভিনেতা হিসাবে তাঁর উল্লেখযোগ্য অভিনয়ের মধ্য দিয়ে সর্বদা মানুষের মনে স্মরণীয় হয়ে থাকবেন। রাজনীতিক হিসাবেও তিনি বিশেষ ভূমিকা পালন করেছেন। কর্ণাটকের উন্নয়নে রাজ্য ও কেন্দ্রস্তরে বিশেষ কাজ করেছেন তিনি। তাঁর প্রয়াণে আমি শোকাহত। শোক-সন্তপ্ত পরিবার-পরিজন ও সমর্থকদের আমার সমবেদনা জানাই”।
CG/PM/SB…
(Visitor Counter : 89
গ্রামোন্নয়নমন্ত্রক
সমঝোতাপত্র স্বাক্ষর এবং নথিপত্র বিনিময়ের মাধ্যমে স্বনির্ভর গোষ্ঠীর উৎপাদিত পণ্য সামগ্রী অনলাইন বিপননের জন্য গ্রামোন্নয়ন মন্ত্রক ও অ্যামাজনের মধ্যে সহযোগিতা
নতুন দিল্লি, ১২ মে, ২০২২
কেন্দ্রীয় গ্রামোন্নয়ন মন্ত্রক এবং অ্যামাজন সেলার সার্ভিসেস প্রাইভেট লিমিটেড -এর মধ্যে আজ নতুন দিল্লিতে কৃষি ভবনে একটি সমঝোতাপত্র বা মউ স্বাক্ষরিত হয়েছে। সমঝোতাপত্র স্বাক্ষর অনুষ্ঠানে মন্ত্রী শ্রী গিরিরাজ সিং এবং বিভাগীয় সচিব শ্রী নগেন্দ্রনাথ সিনহা উপস্থিত ছিলেন। গ্রামোন্নয়ন মন্ত্রকের পক্ষ থেকে সমঝোতাপত্রে স্বাক্ষর করেন যুগ্ম সচিব শ্রী চরণজিৎ সিং এবং অ্যামাজন সেলার সার্ভিসেস প্রাইভেট লিমিটেডের মার্কেটপ্লেস বিজনেস বিভাগের অধিকর্তা শ্রী সুমিত সহায়।
এই সমঝোতাপত্র স্বাক্ষর অনুষ্ঠানে গ্রামোন্নয়ন মন্ত্রী শ্রী গিরিরাজ সিং, অনলাইন বিপণনের এই মঞ্চটিকে কাজে লাগিয়ে স্বনির্ভর গোষ্ঠীর উৎপাদিত পণ্য সামগ্রী আরও বেশি বিক্রয়ের লক্ষ্যপূরণে জোর দেন। তিনি বলেন, স্বনির্ভর গোষ্ঠীর মহিলাদের লাখপতি করে তোলার যে কাঙ্খিত কর্মসূচি গ্রহণ করা হয়েছে, তার বাস্তবায়নে এই সমঝোতাপত্র স্বাক্ষর বড় ভূমিকা নেবে। অ্যামাজন এবং গ্রামোন্নয়ন মন্ত্রককে পণ্য সামগ্রী প্যাকেজিং এবং ব্র্যান্ডিং-এর ক্ষেত্রে যে চ্যালেঞ্জ রয়েছে, তা চিহ্নিত করার কথা বলেন শ্রী সিং। মন্ত্রক এবং অ্যামাজনের মধ্যে স্বাক্ষরিত চুক্তি অনুযায়ী পণ্য সামগ্রীর বিপনীতে নিয়মিত নজরদারির পরামর্শ দিয়ে প্রত্যাশিত পরিনাম অর্জনের কথাও বলেন মন্ত্রী।
দুই পক্ষের মধ্যে এই সমঝোতাপত্র স্বাক্ষরের ফলে স্বনির্ভর গোষ্ঠীগুলির উৎপাদিত পণ্য সামগ্রী অ্যামাজন সহেলি স্টোরফ্রন্ট ব্যবস্থার মাধ্যমে সারা দেশের ক্রেতাদের কাছে পৌঁছে যাবে। পক্ষান্তরে স্বনির্ভর গোষ্ঠীর মহিলারা তাদের পণ্য সামগ্রী বাবদ ভাল দাম পাবেন।
CG/BD/AS/
(Visitor Counter : 87
শিল্পওবাণিজ্যমন্ত্রক
স্টার্ট আপ ইন্ডিয়ার বিশেষ মৈত্রী কর্মসূচি
নয়াদিল্লি, ০৭ আগস্ট, ২০১৮
দেশে স্টার্ট আপের প্রতি আগ্রহ বাড়াতে স্টার্টআপ ইন্ডিয়ার আওতায় চালু হয়েছে স্টার্টআপ অ্যাকাডেমিয়া অ্যালায়েন্স কর্মসূচি। স্টার্টআপ বিষয়ক পণ্ডিত এবং স্টার্টআপ উদ্যোগগুলির মধ্যে মৈত্রী আনতেই এই উদ্যোগ।
এই নতুন কর্মসূচি রূপায়ণের উদ্দেশ্য, বৈজ্ঞানিক গবেষণা ও শিল্প ক্ষেত্রে তা প্রয়োগের মধ্যে থাকা ফাঁকটা পূরণ করা। এরফলে, নতুন প্রযুক্তি আরও বেশি কার্যকর হবে এবং তার প্রভাবও সুদূরপ্রসারী হবে। শিক্ষা জগৎ ও শিল্প জগতের মধ্যে সেতুবন্ধনের মাধ্যমে স্টার্টআপ ইন্ডিয়া কর্মপরিকল্পনার তৃতীয় স্তম্ভ – শিল্প ও শিক্ষা জগতের মধ্যে অংশীদারিত্ব স্থাপন ও পৃষ্ঠপোষকতা চালু করা হল।
স্টার্টআপ ও শিক্ষা জগতের মধ্যে মৈত্রী স্থাপনের প্রথম পর্যায়ে জৈব প্রযুক্তির আঞ্চলিক কেন্দ্র; দ্য এনার্জি অ্যান্ড রিসোর্সেস ইন্সটিটিউট ; কাউন্সিল অন এনার্জি, এনভাইরনমেন্ট অ্যান্ড ওয়াটার এবং টেরি  স্কুল অফ অ্যাডভান্সড্ স্টাডিজের সঙ্গে অংশীদারিত্ব স্থাপন করা হয়েছে। এইসব প্রতিষ্ঠান থেকে খ্যাতনামা পণ্ডিত বা বিশেষজ্ঞরা পুনর্নবীকরণযোগ্য শক্তি, জৈব প্রযুক্তি, স্বাস্থ্যসেবা প্রভৃতি ক্ষেত্রে বিশেষ স্টার্টআপগুলিকে পরামর্শদান করবেন। এরফলে, স্টার্টআপ সংস্থাগুলিও খুবই উপকৃত হবে।
SSS/BD/SB……
(Visitor Counter : 38
জাহাজচলাচলমন্ত্রক
জিআরএসি-র পক্ষ থেকে স্বচ্ছতাই সেবা অভিযান
কলকাতা, ০৪ অক্টোবর, ২০১৮
স্বচ্ছ ভারত মিশনের চতুর্থ বর্ষপূর্তি উদযাপনের অঙ্গ হিসাবে রাষ্ট্রায়ত্ত জিআরএসি গত ১৫ই সেপ্টেম্বর থেকে দোসরা অক্টোবর পর্যন্ত স্বচ্ছতাই সেবা অভিযান পালন করে। এই উপলক্ষে পরিস্কার-পরিচ্ছন্নতা সম্পর্কে জনসচেতনতা গড়ে তুলতে একাধিক অনুষ্ঠান ও কর্মসূচির আয়োজন করা হয়।
জিআরএসি-র পক্ষ থেকে সেরিব্রাল পালসি রোগে আক্রান্ত ৪০ জন শিশুকে নিয়ে গত পয়লা অক্টোবর এক দেওয়াল লিখন কর্মসূচির আয়োজন করা হয়। এই কর্মসূচির মূল ভাবনা ছিল স্বচ্ছতাই সেবা। অনুষ্ঠান শেষে ট্রফি দিয়ে পুরস্কৃত করা হয়। এর পাশাপাশি, গার্ডেনরিচ অঞ্চলে একাধিক জায়গায় ‘স্বচ্ছতা জাগুরুকতা র্যালি’র আয়োজন করা হয়। এই পদযাত্রায় স্থানীয় রবীন্দ্র বালিকা বিদ্যাপীঠের প্রায় ৩৫০ জন ছাত্রী অংশ নেয়। পদযাত্রার সূচনা করেন জিআরএসি-র কর্মী বিষয়ক নির্দেশক শ্রী এ কে নন্দা।
এছাড়াও, সংস্থাটির পক্ষ থেকে গত দোসরা অক্টোবর গার্ডেনরিচ অঞ্চলে হুগলী নদী তীরবর্তী বিচালীঘাট এলাকায় পরিস্কার-পরিচ্ছন্নতা বজায় রাখতে শ্রমদান কর্মসূচির আয়োজন করা হয়। এই কর্মসূচিতে সংস্থার সিএমডি রিয়ার অ্যাডমিরাল ভি কে সাক্সেনা, অর্থ বিষয়ক অধিকর্তা এস এস ডোগরা সহ কর্মী বিষয়ক নির্দেশক শ্রী এ কে নন্দা অংশ নেন।
CG/BD/SB…
(Visitor Counter : 88
প্রধানমন্ত্রীরদপ্তর
মেঘালয়ের মুখ্যমন্ত্রী, অধ্যক্ষ এবং মন্ত্রীদের প্রধানমন্ত্রীর সঙ্গে সাক্ষাৎ
নতুন দিল্লি, ৮ আগস্ট, ২০২৩
মেঘালয়ের মুখ্যমন্ত্রী শ্রী কে সাংমা, অধ্যক্ষ শ্রী টমাস এ সাংমা এবং মন্ত্রিসভার সদস্যরা আজ প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেছেন।
প্রধানমন্ত্রীর দপ্তর থেকে এক ট্যুইট বার্তায় বলা হয়েছে :
“মেঘালয়ের মুখ্যমন্ত্রী শ্রী @SangmaConrad, রাজ্য বিধানসভার অধ্যক্ষ শ্রী টমাস এ সাংমা এবং মেঘালয় সরকারের মন্ত্রীরা প্রধানমন্ত্রী @narendramodi-র সঙ্গে সাক্ষাৎ করেছেন।”
AC/CB/AS
(